Publication: Magyar Közlöny
Issue: MK-2010-10 (Year: 2010, Number: 10)
Era: contemporary
Section: 1997. évi LXXVIII. törvény 2. § 8. és 10. pontja, vagy a társasági adóról és osztalékadóról szóló 1996. évi LXXXI. törvény
Paragraph Index: 904

4. Az indítványozók kifogásolták továbbá a Nért. 36. §-ával kapcsolatban a tör vény alkalmazására való felkészüléshez biztosított fél éves felkészülési idõt. Az indítványozók szerint ez nem elegendõ, mert az új vagyoni típusú adó lényeges változást jelent az alapul fekvõ jogviszonyok szereplõi számára. E jogviszonyok adott esetben nem, vagy csak igen nehezen, s jellemzõen hosszabb idõ alatt módosíthatóak (pl. tartási, életjáradéki szerzõdéssel elidegenített, illetve elidegenítési és terhelési tilalom alatt álló, továbbá kölcsönfelvétellel vásárolt, évekig-évtizedekig jelzálogjoggal terhelt ingatlanok esetében). A féléves felkészülési idõ ezért nem biztosít reális lehetõséget arra, hogy a jogalanyoknak módjukban álljon magatartásukat az új jogszabályi környezethez igazítani. Ezzel összefüggésben az indítványozók az Alkotmány 2. § (1) bekezdésének sérelmét állították.

Source: https://magyarkozlony.hu/hivatalos-lapok/f306b786349b40eed1461f666c8385a16d6d4f6d/dokumentumok/747a8eceb343d9b905bab9ba2c981223e2f9302c/letoltes